सार्जेण्ट - जरूर! उन्दा खून इयां ठाठां मारन लगा हा जियां वा दा लऊ इल्ला गी दिक्खियै ते शेरा दा लऊ खरगेश दिकिखयै ठाठां मारदा ऐ। मेरे मालक, में इयै आख जे दूने बरूदै-दारूएं भरीदियें तोपें बांगू दूनी ताकत कन्नें ओ वैरियें दी सेना उप्पर हमला करी देन। ! जानदा ऐ जे ओ अपने जखमें थवां बगदीआ रत्तू नौह् ने आस्तै कुदूदे हे जां इस्सी इक दूआ श्मशानघाट बनाना चांहदे हे? में नई समझदा जे इसदे बिना उन्दा होर कोई भाव हा। में इन्ना थक्की गियां ते मेरे पिण्डे पर ज़खम बी होई गेदे न जिस कन्ने मिगी बेहोशी होआ करदी ऐ। जनाब, मेरे जखम दुआई आस्तै तरसा करदे न।